Koordinate: 41° 30′ 36" SGŠ, 20° 57′ 36" IGD

**Kičevo** (makedonski: *Кичево*, albanski: *Kërçova*) je grad na zapadu Republike Makedonije od 27.067  stanovnika na padinama planine Bistre.
Sjedište je istoimene Opštine Kičevo, koja ima 30.138 stanovnika (po popisu iz 2002.)

Geografija
----------

Kičevo leži u istoimenoj kotlini na jugoistočnim padinama planine Bistra, između gradova Ohrida i Gostivara.

Kroz grad protiče rijeka Treska koja nedaleko od Kičeva ima izvore na Stogovskoj i Ilinskoj planini, ona se u Kičevskoj kotlini zove *Golema reka*.

Od Skopja je Kičevo udaljeno 112 km, a gotovo podjednako je udaljeno od Gostivara (46 km) i Ohrida (61 km).

Historija
---------

Kičevo 1935. godine
Naselje se prvi put spominje pod imenom **Uskana** za vrijeme vladavine Perzeja, kralja Makedonaca (Treći makedonski rat 171. pne.. - 169. pne.).

Prvi ga pod nazivom **Kičavis** navodi bizantski car Bazilije II. - 1018, a slijedeći ga spominje Ohridski arhiepiskop *Teofilakt* u 11. st. 

Nakon zauzeća grada i okolice od Otomanskog carstva, Kičevo je postalo vojni i administrativni centar regije. 

Spomenik iz tog doba je *Saat kula* podignuta na brežuljku iznad grada zvanom *Kičevsko Kale*.

Grad Kičevo imao je istaknutu ulogu u vrijeme nacionalnih borbi za oslobođenje, istaknuti vođa bio je pop *Josif* iz manastira *Bogorodica Prečista* (pored grada), koji je imao podršku u narodu osobito među učiteljima. Pop Josif i Pere Tošev osnovali su prvi oružani odred u Kičevu 1878. (vođa kojeg je postao Duko Tasev)

Građani Kičeva 2. augusta 1903. uzeli su učešća u Ilindenskom ustanku.

1919. Kičevo je podpalo pod vlast Kraljevine Srba, Hrvata i Slovenaca.

Za Drugog svjetskog rata, Kičevo je zaposjela Italija, a već 11. septembra 1943. Kičevo je bio prvi slobodni grad u Makedoniji.

Spomenici
---------

Manastir **Sv. Bogorodica Prečista** pored Kičeva, lijepi je primjer srednjovjekovne bizantske arhitekture, nekoć je bio znan kao *Krninski manastir*, značajan je i Manastir Sv. Gorgija koji se također nalazi nedaleko grada.

Stanovništvo
------------

Po posljednjem popisu stanovništa gradić Kičevo imao je 27.067 stanovnika, a njihov etnički sastav bio je slijedeći:

|  |  |
| --- | --- |
| **Nacionalnost** | **Ukupno** |
| Makedonci | 15 031 (53,55%) |
| Albanci | 7 641 (30,55%) |
| Turci | 2 406 (8,06%) |
| Romi | 1 329 (5,41%) |
| Srbi | 82 (0,30%) |
| Vlasi | 77 (0,28%) |
| ostali | 496 (1,83%) |
|

Slavni ljudi
------------

* Kaliopi Bukle, poznata pevačica
* Ljubivoje Vidosavljević, poznati narodni pevač Radio Beograda i producent Televizije Beograd
* Pece Kitanoski, Mizar poznata Makedonska rok grupa

Vanjske veze
------------

***Kičevo*** na Wikimedijinoj ostavi

* Službene stranice općine Kičevo
* Kičevo blog Arhivirano 2020-11-24 na Wayback Machine-u
* Manastir Sv. Bogorodica Prečista

| Gradovi Republike Makedonije |  |
| --- | --- |
| Berovo | Bitola | Bogdanci | Debar | Delčevo | Demir Kapija | Demir Hisar | Gevgelija | Gostivar | Kavadarci | Kičevo | Kočani | Kratovo | Kriva Palanka | Kruševo | Kumanovo | Makedonski Brod | Makedonska Kamenica | Negotino | Ohrid | Pehčevo | Prilep | Probištip | Radoviš | Resen | Štip | Skopje | Struga | Strumica | Sveti Nikole | Tetovo | Valandovo | Veles | Vinica |